CELEX: 32021R0658
Language: et
Date: 2021-04-21 00:00:00
Title: Komisjoni rakendusmäärus (EL) 2021/658, 21. aprill 2021, milles käsitletakse loa andmist Origanum vulgare L. subsp. hirtum (Link) Ietsw. var. Vulkan (DOS 00001) taimedest saadud eeterliku õli kasutamiseks kõikide loomaliikide söödalisandina (EMPs kohaldatav tekst)

22.4.2021   
               
               
                  ET
               
               
                  Euroopa Liidu Teataja
               
               
                  L 137/16
               
            
         KOMISJONI RAKENDUSMÄÄRUS (EL) 2021/658,
         21. aprill 2021,
         milles käsitletakse loa andmist Origanum vulgare L. subsp. hirtum (Link) Ietsw. var. Vulkan (DOS 00001) taimedest saadud eeterliku õli kasutamiseks kõikide loomaliikide söödalisandina
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 22. septembri 2003. aasta määrust (EÜ) nr 1831/2003 loomasöötades kasutatavate söödalisandite kohta, (1) eriti selle artikli 9 lõiget 2,
         ning arvestades järgmist:
         
                     (1)
                  
                  
                     Määruses (EÜ) nr 1831/2003 on sätestatud loomasöödas kasutatava söödalisandi loa taotlemise nõue ning sellise loa andmise alused ja kord. Söödalisandi loa taotlemine on ette nähtud kõnealuse määruse artikli 4 lõikega 1.
                  
               
                     (2)
                  
                  
                     Vastavalt määruse (EÜ) nr 1831/2003 artikli 4 lõikele 1 koostoimes nimetatud määruse artikliga 7 on esitatud loataotlus Origanum vulgare L. subsp. hirtum (Link) Ietsw. var. Vulkan (DOS 00001) taimedest saadud eeterliku õli kasutamiseks kõikide loomaliikide söödalisandina.
                  
               
                     (3)
                  
                  
                     Taotleja taotles kõnealuse söödalisandi liigitamist söödalisandite kategooriasse „organoleptilised lisandid“. Taotlusele olid lisatud määruse (EÜ) nr 1831/2003 artikli 7 lõikes 3 nõutud üksikasjad ja dokumendid.
                  
               
                     (4)
                  
                  
                     Euroopa Toiduohutusamet (edaspidi „amet“) jõudis oma 29. novembri 2017. aasta (2) ja 4. juuli 2019. aasta (3) arvamustes järeldusele, et kavandatud kasutustingimuste juures ei avalda Origanum vulgare L. subsp. hirtum (Link) Ietsw. var. Vulkan (DOS 00001) taimedest saadud eeterlik õli kahjulikku mõju loomade ja tarbijate tervisele ega keskkonnale. Ühtlasi jõudis amet järeldusele, et kõnealust söödalisandit käsitatakse vastuvõtlike isikute nahka ja silmi ärritada võiva ning hingamisteid ja nahka sensibiliseerida võiva ainena. Seepärast leiab komisjon, et tuleks võtta asjakohased kaitsemeetmed, mis võimaldavad ennetada kahjulikku mõju inimeste, eelkõige söödalisandi kasutajate tervisele. Ameti hinnangul ei ole vaja kehtestada turustamisjärgse järelevalve erinõudeid. Amet kinnitas ka määruse (EÜ) nr 1831/2003 kohaselt asutatud referentlabori aruande söödas sisalduva kõnealuse söödalisandi analüüsimise meetodite kohta.
                  
               
                     (5)
                  
                  
                     Määruse (EÜ) nr 1831/2003 artikli 5 lõike 2 punktis b on sätestatud, et söödalisandi teave ei tohi olla esitatud kasutajat eksitaval viisil. See kehtib eelkõige söödalisandi mõju käsitleva teabe esitamise kohta lähtuvalt kategooriast ja rühmast, millesse kuuluvana söödalisandit on lubatud kasutada. Kõnealune söödalisand sisaldab teatavaid koostisaineid, näiteks karvakrooli ja tümooli, mille zootehniline mõju teatavate juba loa saanud söödalisandite koosseisus on varasemalt tõendatud. Et hoida ära olukorda, kus ületatakse kavandatud kasutuskontsentratsiooni 150 milligrammi täissööda kilogrammi kohta ja sellega saavutatakse mõju, mida kõnealuse söödalisandi luba ei hõlma, on vaja kehtestada söödalisandi kasutamise tingimusena selle maksimumsisaldus söödas.
                  
               
                     (6)
                  
                  
                     Söödalisandi hindamisest nähtub, et määruse (EÜ) nr 1831/2003 artiklis 5 sätestatud tingimused loa andmiseks on täidetud. Seepärast tuleks anda luba Origanum vulgare L. subsp. hirtum (Link) Ietsw. var. Vulkan (DOS 00001) taimedest saadud eeterliku õli kasutamiseks vastavalt käesoleva määruse lisas esitatud tingimustele.
                  
               
                     (7)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Loa andmine
            Lisas kirjeldatud ainet, mis kuulub söödalisandite kategooriasse „organoleptilised lisandid“ ja funktsionaalrühma „lõhna- ja maitseained“, lubatakse kasutada söödalisandina loomasöödas vastavalt lisas esitatud tingimustele.
         
         
            Artikkel 2
            Jõustumine
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 21. aprill 2021
            
               
                  Komisjoni nimel
               
               
                  president
               
               Ursula VON DER LEYEN
            
         
         
            (1)  ELT L 268, 18.10.2003, lk 29.
         
            (2)  EFSA Journal 2017; 15(12): 5095.
         
            (3)  EFSA Journal 2019; 17(7): 5794.
      
      
         
            LISA
            
                        Söödalisandi identifitseerimisnumber
                     
                     
                        Loa hoidja
                     
                     
                        Söödalisand
                     
                     
                        Koostis, keemiline valem, kirjeldus, analüüsimeetod
                     
                     
                        Loomaliik või -kategooria
                     
                     
                        Vanuse ülempiir
                     
                     
                        Miinimumsisaldus
                     
                     
                        Maksimumsisaldus
                     
                     
                        Muud sätted
                     
                     
                        Loa kehtivusaja lõpp
                     
                  
                        Toimeaine sisaldus milligrammides 12 % niiskusesisaldusega täissööda kilogrammi kohta
                     
                  
                        
                           Kategooria: organoleptilised lisandid.
                        
                        
                           Funktsionaalrühm: lõhna- ja maitseained
                        
                     
                  
                        2b317eo
                     
                     
                        –
                     
                     
                        
                           Origanum vulgare L. subsp. hirtum (Link) Ietsw. var. Vulkan (DOS 00001) taimedest saadud eeterlik õli
                     
                     
                        
                           Söödalisandi koostis
                        
                        
                           Origanum vulgare L. subsp. hirtum (Link) Ietsw. var. Vulkan (DOS 00001) taimedest saadud eeterlik õli
                        
                           Toimeaine kirjeldus
                        
                        Euroopa Nõukogu määratluse kohane eeterlik õli (1):
                        
                                    —
                                 
                                 
                                    60–65 % karvakrooli
                                 
                              
                                    —
                                 
                                 
                                    1–3 % tümooli
                                 
                              
                                    —
                                 
                                 
                                    4–9 % γ-terpineeni
                                 
                              
                                    —
                                 
                                 
                                    5–10 % p-tsümeeni
                                 
                              
                                    —
                                 
                                 
                                    < 5 % linalooli
                                 
                              
                                    —
                                 
                                 
                                    2–5 % β-karüofülleeni
                                 
                              
                                    —
                                 
                                 
                                    < 1,5 % α-terpineeni
                                 
                              
                                    —
                                 
                                 
                                    < 2 % terpineen-4-ooli
                                 
                              
                                    —
                                 
                                 
                                    0,3–1,0 % trans-sabineenhüdraati
                                 
                              CoE number: 317
                        CASi number: 336185-21–8
                        FEMA number: 2660
                        
                           Analüüsimeetod
                            (2)
                        
                        Peamiste koostisainete tuvastamine ja fütokeemilise markeri (karvakrooli) määramine söödalisandis:
                        
                                    —
                                 
                                 
                                    gaaskromatograafia-massispektromeetria ja gaaskromatograafia koos leekionisatsiooni teel määramisega (GC-MS ja GC-FID)
                                 
                              Pune eeterliku õli määramine eelsegus:
                        
                                    —
                                 
                                 
                                    veeauruga destilleerimine koos gaaskromatograafia-massispektromeetriaga ning gaaskromatograafia ja leekionisatsiooni teel määramisega (GC-MS ja
                                    GC-FID)
                                 
                              
                     
                        Kõik loomaliigid
                     
                     
                        –
                     
                     
                        –
                     
                     
                        150
                     
                     
                        
                                    1.
                                 
                                 
                                    Söödalisand lisatakse söödale eelseguna.
                                 
                              
                                    2.
                                 
                                 
                                    Söödalisandi ja eelsegu kasutamisjuhistes märgitakse säilitus- ja stabiilsustingimused.
                                 
                              
                                    3.
                                 
                                 
                                    
                                       Origanum vulgare L. subsp. hirtum (Link) Ietsw. var. Vulkan (DOS 00001) taimedest saadud eeterliku õli ja Origanum vulgare L. taimedest saadud muude lubatud söödalisandite segu kasutamine söödas ei ole lubatud.
                                 
                              
                                    4.
                                 
                                 
                                    Söödakäitlejad kehtestavad söödalisandi ja eelsegude kasutajatele kasutamiskorra ja võtavad korralduslikud meetmed, millega vähendatakse sissehingamisest, nahakaudsest kokkupuutest ja silma sattumisest tuleneda võivaid ohte. Kui selline kasutamiskord ja sellised meetmed ei võimalda kõnealuseid ohte kõrvaldada või minimeerida, kasutatakse söödalisandi ja eelsegude käitlemisel isikukaitsevahendeid, sealhulgas hingamiskaitsevahendeid, kaitseprille ja kaitsekindaid.
                                 
                              
                     
                        12. mai 2031
                     
                  
               (1)  „Natural sources of flavourings“ („Lõhna- ja maitseainete looduslikud allikad“) – aruanne nr 2 (2007).
            
               (2)  Analüüsimeetodite üksikasjad on kättesaadavad referentlabori veebisaidil aadressil https://ec.europa.eu/jrc/en/eurl/feed-additives/evaluation-reports.